Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: 27. § (1) A szerencsejáték szervezéséről szóló — módosított — 1991. évi XXXIV. törvény (a továbbiakban: Szjtv.)
Paragraph Index: 1161

(5) Az Szjtv. 27. §-ának (2) bekezdése helyébe a következő rendelkezés lép: „(2) Játékkaszinó kizárólag e célt szolgáló épületben vagy erre a célra egyéb tevékenységtől biztonságosan elkülöníthető, zárt egységet alkotó épületrészben működhet, ahol a különféle játék- és kártyaasztalok, pénznyerő automaták biztonságos elhelyezése, a játékosok és a berendezések ellenőrzése folyamatosan biztosítható. Játékkaszinó távközlési eszköz és rendszer útján nem működtethető. A játékkaszinó működtetése során szerencsejáték szervezői tevékenység távközlési eszköz és rendszer útján nem folytatható.”

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes